 9 ሚያዝያ 2020 ምንጪ ስእሊ, Getty Images መግለጺ ስእሊ, ኣከባብራ በዓል ትንሳኤ ኣብ ቤተ-ክርስትያን ቦሌ መድሃንየኣለም 2009 ዓም ብኣማኢት ሚልዮናት ሰዓብቲ ዘለወን ዓበይቲ ሃይማኖታት ዓለም ብዙሓት ኣመንተን ኣብ ሓደ ቦታ ተኣኪቦም ዘካይድዎ ሃይማኖታዊ ስነ-ስርዓት ዝፍፅማሉ ግዘ ሒደት መዓልታት ይተርፎ ለበዳ ኮሮናቫይረስ ስግኣት ዓለም ኣብ ዝኾነሉ ኣብዚ ሕዚ እዋን ግና እዞም ሃይማኖታዊ ስርዓታት ብኸመይ ክፍፀሙ ይኽእሉ ሕቶ ብዙሓት ኮይኑ ኣሎ ፋሲካ ዝመጽእ ሰምበት 12 ሚያዝያ 2020 ኣብ ብዙሓት ሃገራት ዓለም ዝኽበር በዓል ፋሲካ እዩ ብኣቆፃፅራ ኢትዮጵያውያን ድማ ሰምበት 11 ሚያዝያ 2012 እዩ ክኽበር እዚ በዓል እየሱስ ክርስቶስ ተሰቒሉ ሞይቱ ዝተንሰአሉ ዕለት ዝዝከረሉ እዩ ኣብ ዓርቢ ስቕለት ድማ ስነ-ስርዓት ስግደት ይፍፀም ቅድሚ ሕዚ ኣመንቲ ኣብ ቀረብኦም ናብ ዝርከብ ቤተ-ክርስትያን ዝውሕዝሉ ግዘ ነይሩ እዚ ኣብ ብዙሓት ከባብታት ዝፍፀም ሃይማኖታዊ ስነ-ስርዓት ሎሚዘበን ኣይክህሉንዩ ቅድሚ ዓርቢ ስቕለት ኣብ ዕለተ ሓሙስ ድማ ምእመናን ኣብ ዝተረኸብሉ ካህናት እግሪ ይሓፅቡ ቅዳሴ እውን ይቕደስ ቀዳም ስዑር እውን ሰባት ኣብ ቤተ-ክርስትያን ዝእከብሉን ዝሓድርሉን ግዘ እዩ ነይሩ ከምዚ ሎሚ ዓለም ብለበዳ ኮሮናቫይረስ እንከይተጨነቐት ሕዚ እዚ ኩሉ ሎሚ ዓመት ብኸመይ ክህሉ ይኽእል? 